CELEX: 32007R0109
Language: lv
Date: 2007-02-05 00:00:00
Title: Komisijas Regula (EK) Nr. 109/2007 ( 2007. gada 5. februāris ) par atļauju izmantot monenzīnnātriju ( Coxidin ) kā lopbarības piedevu (Dokuments attiecas uz EEZ )

6.2.2007   
            
            
               LV
            
            
               Eiropas Savienības Oficiālais Vēstnesis
            
            
               L 31/6
            
         
      KOMISIJAS REGULA (EK) Nr. 109/2007
   (2007. gada 5. februāris)
   par atļauju izmantot monenzīnnātriju (Coxidin) kā lopbarības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļaujas dzīvnieku barības piedevu izmantošanai un pamatojumu, un kārtību šādu atļauju piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam bija pievienotas vajadzīgās ziņas un dokumenti atbilstīgi minētās regulas 7. panta 3. punktam.
            
         
               (3)
            
            
               Pieteikums attiecas uz atļaujas saņemšanu vielai monenzīnnātrijs (Coxidin) kā barības piedevai gaļas cāļiem un tītariem, kuru jāklasificē barības piedevu kategorijā “kokcidiostati un histomonostati”.
            
         
               (4)
            
            
               Eiropas Pārtikas nekaitīguma iestāde (“iestāde”) 2005. gada 20. oktobra atzinumā secināja, ka monenzīnnātrijam (Coxidin) nav kaitīgas iedarbības uz dzīvnieku veselību, cilvēku veselību vai vidi (2). Atzinumā minēts arī tas, ka monenzīnnātrijs (Coxidin) nerada nekādu citu risku, kas atbilstīgi Regulas (EK) Nr. 1831/2003 5. panta 2. punktam būtu par pamatu atļaujas nepiešķiršanai. Saskaņā ar šo atzinumu minēto produktu var efektīvi izmantot, lai nepieļautu kokcidiozi. Šajā atzinumā arī apstiprināts ziņojums par barībā izmantotās minētās piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003. Iestāde atzina, ka bija vajadzīgs noteikt maksimālos atlieku līmeņus (MRL). Tomēr tā nevarēja ierosināt MRL, jo pieteikuma iesniedzējs nebija nodrošinājis prasītos datus. Pēc minēto datu saņemšanas iestāde 2006. gada 21. novembra atzinumā ierosināja pagaidu MRL
                   (3). Iespējams, ka jāpārskata MRL, kas izklāstīti šīs regulas pielikumā, ņemot vērā tā turpmākā aktīvās vielas novērtējuma rezultātus, ko veiks Eiropas Zāļu novērtēšanas aģentūra.
            
         
               (5)
            
            
               Minētā preparāta novērtējumā ir norādīts, ka ir izpildīti Regulas (EK) Nr. 1831/2003 5. pantā paredzētie nosacījumi atļaujas saņemšanai. Attiecīgi minēto preparātu jāļauj izmantot atbilstoši šīs regulas pielikumā noteiktajam.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto vielu, kas iekļauta barības piedevu kategorijā “kokcidiostati un histomonostati” ir atļauts izmantot kā dzīvnieku barības piedevu, uz ko attiecina minētajā pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 5. februārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  Zinātnes ekspertu grupas atzinums par piedevām un produktiem vai vielām, kuras izmanto dzīvnieku barībā pēc Eiropas Komisijas pieprasījuma par kokcidiostatu COXIDIN (monenzīnnātrijs); atzinumu pieņēma 2005. gada 20. oktobrī, The EFSA Journal (2005) 283, 1.–53. lpp.
   
      (3)  Zinātnes ekspertu grupas atzinums par piedevām un produktiem vai vielām, kuras izmanto dzīvnieku barībā, par monenzīnnātrija maksimālo atlieku līmeni gaļas cāļiem un tītariem; atzinumu pieņēma 2006. gada 21. novembrī, The EFSA Journal (2006) 413, 1.–13. lpp. Skatīt arī zinātnes ekspertu grupas atzinumu par piedevām un produktiem vai vielām, kuras izmanto dzīvnieku barībā, par COXIDIN (monenzīnnātrijs) drošumu; atzinumu pieņēma 2006. gada 12. jūlijā, The EFSA Journal (2006) 381, 1.–10. lpp.
   
      PIELIKUMS
      
                  Piedevas reģistrācijas numurs
               
               
                  Par piedevas laišanu apgrozībā atbildīgās personas vārds/nosaukums un reģistrācijas numurs
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieka suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
               
                  Pagaidu maksimālie atlieku līmeņi (MRL) attiecīgajā dzīvnieku izcelsmes barībā
               
            
                  Aktīvās vielas mg uz kg kompleksās lopbarības ar mitruma saturu 12 %
               
            
                  Kokcidiostati un histomonostati
               
            
                  E 1701
               
               
                  
                     Huvepharma
                     NV Belgium
                  
               
               
                  Monenzīnnātrijs
                  
                     Coxidin
                  
               
               
                  
                               
                           
                           
                              
                                 Aktīvā viela:
                              
                              C36H61O11Na
                              poliētera monokarbonskābes nātrija sāls, ko veido no Streptomyces cinnamonensis, 28682, LMG S-19095 pulvera veidā.
                              Sastāva attiecības:
                              
                                           
                                       
                                       
                                          Monenzīns A: ne mazāk par 90 %
                                       
                                    
                                           
                                       
                                       
                                          Monenzīns A + B: ne mazāk par 95 %
                                       
                                    
                                           
                                       
                                       
                                          Monenzīns C: 0,2–0,3 %
                                       
                                    
                        
                               
                           
                           
                              
                                 Piedevas sastāvs:
                              
                              Monenzīnnātrija tehniskā viela atbilst šādai monenzīna aktivitātei: 25 %
                              Perlīts: 15–20 %
                              Kviešu klijas 55–60 %
                           
                        
                               
                           
                           
                              
                                 Analīzes metode
                                  (1)
                              
                              
                                 HPLC metode
                           
                        
               
                  Gaļas cāļi
               
               
                  —
               
               
                  100
               
               
                  125
               
               
                  
                              1.
                           
                           
                              Aizliegts lietot vismaz 3 dienas pirms kaušanas.
                           
                        
                              2.
                           
                           
                              Piedevu iekļauj kombinētajā lopbarībā premiksa veidā.
                           
                        
                              3.
                           
                           
                              Maksimālā atļautā monenzīnnātrija deva papildbarībā:
                              
                                          —
                                       
                                       
                                          gaļas cāļiem – 625 mg uz kg;
                                       
                                    
                                          —
                                       
                                       
                                          tītariem – 500 mg uz kg.
                                       
                                    
                        
                              4.
                           
                           
                              Monenzīnnātriju nejauc ar citiem kokcidiostatiem.
                           
                        
                              5.
                           
                           
                              Lietošanas pamācībā jānorāda:
                              “Bīstams zirgu dzimtas dzīvniekiem. Šī barība satur jonoforu: jāizvairās no vienlaicīgas tiamulīna izmantošanas un jāuzrauga iespējamā negatīvā reakcija, ja lieto vienlaikus ar citiem zāļu līdzekļiem.”
                           
                        
                              6.
                           
                           
                              Jāvalkā piemērots aizsargapģērbs, cimdi un acu/sejas aizsargs. Ja telpas netiek pietiekami ventilētas, jālieto piemērots respirators.
                           
                        
               
                  
                     6.2.2017.
               
               
                  25 μg monenzīnnātrija uz kg mitras ādas un tauku.
                  8 μg monenzīnnātrija uz kg mitru aknu, nieru un muskuļu.
               
            
                  Tītari
               
               
                  16 nedēļas
               
               
                  90
               
               
                  100
               
            
         (1)  Sīka informācija par analīzes metodēm atrodama šādā Kopienas references laboratorijas tīmekļa vietnē: www.irmm.jrc.be/html/crlfaa/